Safnið hefur ekki lagst í vetrardvala þótt úti sé veður vont . Nýverið opnaði jólasýning safnsins Göngum við í kringum ... og í vikunni verða tveir aðventuviðburðir . Laugardaginn 14. desember verður upplestur á ljóðum úr Svörtum fjöðrum í Davíðshúsi . Húsið verður opið frá 11 til 16 og er upplagt að líta inn þó ekki nema til að hlusta á eitt ljóð úr þessari vinsælustu ljóðabók allra tíma . Hópur bæjarbúa og góðir gestir ætla að lesa og syngja ljóðin . Aðgangur er ókeypis í Davíðshús . Þriðjudagskvöldið 17. desember verður Aðventukvöld í Nonnahúsi og Minjasafninu frá kl. 19 - 21 þar sem félagar úr þjóðháttafélaginu Handraðinn ásamt starfsfólki safnsins skapa jólalega stemningu í söfnunum . Aðgangur er aðeins 1000 kr. en ókeypis fyrir fullorðna í fylgd með börnum .